**TERMÉKNÉV MINERAL KAPART: 1.5mm   
Díszvakolat Dörzsölt: 2.0mm**

**LEÍRÁS/ANYAGÖSSZETÉTEL** Fehér színű, felhasználásra kész, mész-cement bázisú vizes hígítású, por alakú díszvakolat, mely környezetbarát, természetes ásványi töltőanyagokat és tulajdonságjavító adalékokat tartalmaz. Páraáteresztő, időt álló tulajdonságokkal rendelkezik. Az anyagigény és a kiadósság a javasolt alapozott felületre vonatkozik!

**ALKALMAZÁSI TERÜLET** Új és régi homlokzatok dekoratív, időjárás álló bevonata, beton vagy hagyományos simító vakolatra, MINERAL illetve METON EPS homlokzati hőszigetelő rendszer fedővakolata.

**ALAPFELÜLET JELLEMZŐI** Az alapfelület szilárd, por- és szennyeződésmentes, valamint teljes rétegvastagságában száraz legyen. A felület legyen sík, homogén, sérülésmentes, simítással vagy gletteléssel ellátott. Eltérő struktúrájú és nedvszívás különbséggel rendelkező alapfelület esetén javasoljuk a teljes felület simítóhabarccsal, ragasztótapasszal vagy glettel történő átvonását. Amennyiben a szerkezet tartós nedvességterhelésnek van kitéve, a vakolat nem alkalmazható.

**ALAPOZÁS** Lélegző alapfelület esetén a GROUND SIL, normál alapfelület esetén a GROUND TT vakolatalapozó használata javasolt. A GROUND TT és a GROUND SIL vakolatalapozó párás, ködös, esős időben, illetve tűző napon nem használható. Ügyeljünk az alapozó egyenletes felhordására! Felhordása és száradási ideje alatt a felületi és léghőmérséklet +5–+25 °C között legyen. Az alapozót a kötés ideje alatt csapadék nem érheti! A GROUND SIL és GROUND TT vakolatalapozókról részletes információt talál a [www.meton.hu](http://www.meton.hu) weboldalon.

**FELDOLGOZÁS MÓDJA** Alapozás után legalább 6 óra elteltével kezdjük meg a felhordást, miután meggyőződtünk arról, hogy az alapozó teljes mértékben megkötött és száraz! Felhasználás előtt a MINERAL díszvakolatot keverőszárral alacsony fordulaton vagy betonkeverőben jól keverjük össze az előre kimért vízmennyiséggel. Egy oldalon, egy töltésdátumú anyagot használjunk, vagy keverjük össze a szükséges mennyiséget egy nagyobb edényben. A MINERAL díszvakolatok párás, ködös, esős időben, illetve tűző napon nem használhatók. Felhordása és száradási ideje alatt a felületi és léghőmérséklet +5–+25 °C között legyen. A díszvakolatot a kötés ideje alatt csapadék nem érheti! Termékeinkhez színezőanyagot vagy más egyéb anyagot (a feltüntetett víz mennyiségén kívül), házilag hozzáadni nem szabad! Többletanyag felhordása és eldolgozása strukturális különbséget okoz. Ügyeljünk arra, hogy az anyag felhordását és eldolgozását folyamatosan végezzük, mert a túlzott várakozáskor az anyag kötése megindul. Munkahézagot színhatár képzésnél szalagozással, vagy az élek mentén végezzünk. Egy falfelületet egy munkamenettel kell befejezni. **Dörzsölt vakolatok:** a vakolat felhordását szemcsevastagságban, rozsdamentes glettvassal végezzük. Eldolgozását kemény műanyag simítóval körkörösen, vízszintesen, vagy függőlegesen végezzük. **Kapart vakolatok:** a vakolat felhordását szemcsevastagságban, rozsdamentes glettvassal végezzük. Eldolgozását kemény műanyag simítóval körkörösen végezzük.

**FONTOS TUDNIVALÓK** A rétegvastagság, hőmérséklet és a páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a kötést és a szilárdulást. Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat. Felhordás előtt a színt ellenőrizzék, mert felhordás után színreklamációt nem áll módunkban elfogadni. Kérjük, hogy a dekoratív védő vakolattal ellátni kívánt felületeket gondosan mérjék fel, s a szükséges mennyiséget egy megrendelésben adják le, mert a pótrendelésből származó termék színhatásában eltérhet. A színkatalógusban lévő színek tájékoztató jellegűek, a különböző termékek (falfestékek, díszvakolatok) között színeltérés lehetséges. A termék felhasználása szakértelmet igényel!

**MINŐSÍTÉSEK/ TERMÉKSZABVÁNY**

MSZ EN 998-1:2007.

**MŰSZAKI ALAPADATOK**

|  |  |
| --- | --- |
| **Anyagigény:** | Kapart 1,5mm: ~ 2,5 kg/m2. Dörzsölt 2,0mm: ~2,8 kg/m2. Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alaptól függően. |
| **Hígítás:** | ~7 l víz 1 zsák/25 kg díszvakolathoz. |
| **Felhordás eszközei:** | rozsdamentes glettvas, kemény műanyag simító. |
| **Struktúrák, szemcseméret:** | Kapart:1,5mm. Dörzsölt: 2,0 mm. |
| **Színválaszték:** | Fehér. |
| **Színezhetőség** | Anyagában nem színezhető, átfesthető. |
| **Kültéri/Beltéri:** | Kül és beltéri felhasználásra. |
| **Hőmérséklet:** | +5 - +25°C között. |
| **Páratartalom:** | a megadott értékek 42% relatív páratartalom mellett 20°C-on értendőek. |
| **Száradási idő:** | ~12 óra. |
| **Porszáradás:** | ~4 óra. |
| **Átvonhatóság:** | 24 óra. Figyelem! Felületfestés esetén a struktúra megváltozik. |
| **Tisztíthatóság:** | finom szőrű kefével és tiszta vízzel tisztítható. Kerülje mindenféle mosó- és tisztítószer használatát! |
| **Tűzvédelmi besorolás:** | A1. |

**KISZERELÉS** 25 kg, papírzsákban.

**TÁROLÁS / ELTARTHATÓSÁG** Zárt fagymentes helyen, mindennemű nedvességtől, sugárzó hőtől, tűző naptól védve, bontatlan csomagolásban, a csomagoláson jelzett dátumtól 1 évig (+5 - +25°C között).